Carbonium
Carbonium seu carboneum (C) est elementum chemicum, in systemate periodico sextum, in turma quarta decima (secundum UICPA, traditionaliter quarta), et in periodo secunda positum. Numerus protonum est sex. Sunt autem quattuor electrona in sphaera electronica extrema. Nomen carbonii a carbone deducitur, quia ipse in carbonio consistit. Sunt imprimis isotopi tres : Carbonium 126C sex neutrona in nucleo habens. Id est frequentissimum. Carbonium 136C septem neutrona in nucleo habens. Carbonium 146C octo neutrona in nucleo habens. Radia emittit, ergo radioenergicum quod causa computationis radiocarboniae est. Carbonium statu materiae (298 K) est solidum; id autem est liquidum super 3823 K, sed aeriforme super temperaturam 5100 K. Ipsum est basis chemicae organicae et propterea, vitae. Sine carbonio, non fieri vita posset? in Tellure. Inorganica sunt : Monoxidum carbonii CO, Dioxidum carbonii CO2 Acidum carbonicum H2CO3 et sales sui, qui carbonates nominantur.